A 41-es és a 19-es villamosok alagútjába hajtott egy autó a budapesti Széchenyi lánchíd budai hídfőjénél péntek délután 3 körül, írja honlapján a Katasztrófavédelem.

A vágányokon fennakadt autó kiszabadításához a fővárosi hivatásos tűzoltók érkeztek a helyszínre, ők húzták ki a járművet az alagútból.

❌ A 41-es villamos terelve közlekedik, nem érinti a Margit híd budai hídfő és a Rudas Gyógyfürdő közötti megállókat,... Közzétette: BKK Info – 2020. április 10., péntek

A BKK péntek délutáni közlése szerint a mentés ideje alatt a 19-es villamos a Batthyány tér és a Clark Ádám tér között nem járt, a 41-es villamos pedig terelve (a Margit híd budai hídfő és a Rudas Gyógyfürdő közötti megállók érintése nélkül) közlekedett. A villamosok azóta újra az eredeti menetrendjük szerint járnak.

Február végén egy hasonlóan szép mutatványról számoltunk be, akkor egy Mercedesszel több száz métert hajtottak végig a villamossíneken, míg szembe nem jött egy villamos.